জ্যেষ্ঠ টমাস
জ্যেষ্ঠ টমাস (৬৪০ খ্রিস্টাব্দে জীবিত ও সক্রিয় ছিলেন) উচ্চ মেসোপটেমিয়ার রেশাইনা অঞ্চলের একজন সিরীয় সনাতনপন্থী মণ্ডলীর ধর্মযাজক ছিলেন। তিনি ৬৪০-এর সিরীয় ঘটনাপঞ্জি নামক গ্রন্থটির রচয়িতা, যেটি আরও অনেক নামে পরিচিত। ৬৪০-এর ঘটনাপঞ্জি হল ৬৪০ খ্রিস্টাব্দ পর্যন্ত সময়ের একটি নিজস্ব ধাঁচের সার্বজনীন ইতিহাস। বর্তমানে ব্রিটিশ লাইব্রেরি, অ্যাড এমএস ১৪,৬৪৩ সংগ্রহে থাকা একটিমাত্র পাণ্ডুলিপিতে এটির অস্তিত্ব পাওয়া যায়। ৭২৪ খ্রিস্টাব্দে এই পাণ্ডুলিপিটির একটি নকল তৈরি করা হয়েছিল। সেই নকলকারী পান্ডুলিপির শেষে আরবি থেকে অনুবাদকৃত খলিফাদের একটি তালিকা সংযোজন করেছিলেন। যদিও তালিকাটি মূল গ্রন্থের একটি অবিচ্ছেদ্য অংশ হিসেবে গণ্য করা হয়, তবুও নকলকারী যে অংশটি যোগ করেছিলেন তার পূর্বে "এটি সমাপ্ত" লিখে সেটি স্পষ্টভাবে চিহ্নিত করেছিলেন।